**I N D O K O L Á S**

**a fizetőparkolók működésének és igénybevételének rendjéről szóló**

**21/2012. (V.10.) önkormányzati rendelet módosításához**

A közúti közlekedésről szóló 1988. évi I. törvény 48. § (5) bekezdésében felhatalmazást kap a helyi önkormányzat képviselő-testülete - fővárosban a fővárosi közgyűlés - hogy rendeletben állapítsa meg a várakozási területek tekintetébenaz egyes díjköteles várakozási területeket, valamint azok kategóriáját,várakozási területenként vagy kategóriánként a díjköteles várakozási időszakot,a fizetendő várakozási díj mértékét,a díjköteles várakozás megengedett leghosszabb időtartamát,a díjfizetés alól mentesítettek, valamint a kedvezményes várakozásra jogosultak körét, a kedvezményes várakozási díj mértékét. A kedvezményes várakozásra jogosultak körének bővítésére a képviselő-testület jogosult.

**1-2. § és 1. melléklet**

A fizetőparkolási rendszerben a zöld alapszínű rendszámmal ellátott környezetkímélő gépkocsik számára a II. és III. díjövezetben lehetővé válik a díjmentes parkolás. Ezzel egyidejűleg megszűnik a környezetkímélő gépkocsik tulajdonosai részére a féléves és éves bérletjegy vásárlása esetén a bérletjegyek árának 50 %-os kedvezménye.

**3. §**

A rendelet hatálybalépésének időpontját tartalmazza.